RESOLUCIÓN do 31 de marzo de 2023 pola que se modifica parcialmente a Resolución do 17 de novembro de 2022, conxunta da Consellería de Cultura, Educación, Formación Profesional e Universidades e da Vicepresidencia Primeira e Consellería de Economía, Industria e Innovación, pola que se adxudican as axudas da Orde do 31 de decembro de 2021 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o ano 2022 (códigos de procedemento ED481A e IN606A).
Consellería de Cultura, Educación, Formación Profesional e Universidades — III. Outras disposicións — 11/04/2023

A Orde do 31 de decembro de 2021 (DOG núm. 20, do 31 de xaneiro de 2022), conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, establece as bases reguladoras e a convocatoria das axudas de apoio á etapa predoutoral nas universidades do Sistema universitaio de Galicia (SUG), nos organismos públicos de investigación de Galicia e noutras entidades do Sistema galego de I+D+i, en réxime de publicidade, obxectividade e concorrencia competitiva.
Mediante a Resolución do 17 de novembro de 2022 (DOG núm. 230, do 2 de decembro) concédense as axudas ás entidades que contraten as persoas seleccionadas para unha praza do Programa de apoio á etapa predoutoral, que se relacionan no seu anexo I.
No artigo 23 da orde de convocatoria indícase que, no caso de que se produza algunha renuncia ou outra causa de extinción do contrato laboral, a entidade beneficiaria deberá comunicala á Secretaría Xeral de Universidades ou á Gain, segundo corresponda, e que se poderá adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 31 de decembro de 2022. Tamén se indica que as renuncias soamente poderán ser cubertas coas solicitudes da listaxe de espera do órgano instrutor en que se produzan e que a persoa substituta quedará suxeita ás mesmas condicións e durante o tempo restante de aproveitamento da axuda.
A competencia para adxudicar unha nova axuda procedente da lista de espera da Secretaría Xeral de Universidades correspóndelle á persoa titular da Consellería de Cultura, Educación, Formación Profesional e Universidades, de acordo co artigo 23 da Orde do 31 de decembro de 2021.
En consecuencia, atendendo ás renuncias recibidas na Consellería de Cultura, Educación, Formación Profesional e Universidades,
Primeiro. Aceptar as renuncias presentadas polas universidades do SUG ás axudas de apoio á etapa predoutoral da resolución parcial, que se indican a seguir:
Segundo. Aceptar as renuncias presentadas polas universidades do SUG ás axudas de apoio á etapa predoutoral da resolución provisional, que se indican a seguir:
Terceiro. Conceder parcialmente trece (13) das noventa (90) axudas correspondentes ás universidades do SUG, de apoio á etapa predoutoral, convocadas pola Orde do 31 de decembro de 2021, ás entidades que contraten as persoas seleccionadas que se relacionan no anexo I desta resolución, en que se reflicte tamén a zona de estadía concedida para as persoas que a solicitaron. A data de comezo destes contratos será o día 16 de abril de 2023.
Cuarto. Conceder provisionalmente as restantes axudas correspondentes ás universidades do SUG (13) de apoio á etapa predoutoral, convocadas pola Orde do 31 de decembro de 2021, ás entidades que contraten as persoas seleccionadas que se relacionan no anexo II desta resolución, en que se reflicte tamén a zona de estadía concedida para as persoas que a solicitaron.
De acordo co disposto no artigo 13.4 da convocatoria, as entidades solicitantes disporán dun prazo de dez (10) días hábiles, que contarán a partir do día seguinte ao da recepción da notificación da resolución provisional, para remitiren a seguinte documentación:
a) Escrito de aceptación da axuda da entidade, con indicación expresa das persoas candidatas seleccionadas que formalizarán o correspondente contrato.
b) Certificación da universidade correspondente, asinada pola persoa titular da vicerreitoría competente en materia de investigación ou persoa en quen delegue, na cal se fagan constar os seguintes aspectos:
1º. Programa de doutoramento en que está matriculada a persoa seleccionada no curso 2022/23.
2º. Aprobación do proxecto de tese pola Comisión Académica do programa de doutoramento correspondente.
c) Declaración da persoa candidata de ter ou non ter desfrutado doutras axudas, públicas ou privadas, dirixidas á súa formación predoutoral. Os órganos instrutores poderán, en todo caso, requirir información adicional para resolver a duración da axuda que se vai conceder.
Quinto. Redistribuír o crédito destinado ao financiamento destas axudas entre as universidades beneficiarias, segundo as renuncias e as novas adxudicacións:
Sexto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición, ante a persoa titular da Consellería de Cultura, Educación, Formación Profesional e Universidades, no prazo dun mes a partir do día seguinte ao da notificación da resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 31 de marzo de 2023